रंजना देशमुख
रंजना देशमुख (-, १९५५ - मार्च ३, २०००; मुंबई) ही लोकप्रिय मराठी अभिनेत्री होती. भारताचे भूतपूर्व अर्थमंत्री सी.डी. देशमुख यांची ती नात होय. इ.स. १९७०-१९८० च्या दशकांत अनेक मराठी चित्रपटांत तिने अभिनय केला.

प्रसिद्ध मराठी अभिनेत्री संध्या ही रंजनाची मावशी होय. आपल्या मावशीप्रमाणेच रंजना हिने व्ही. शांताराम निर्मित व किरण शांताराम दिग्दर्शित चंदनाची चोळी, अंग अंग जाळी या चित्रपटातून १९७५ साली मराठी चित्रपटसृष्टीत पदार्पण केले. पुढे व्ही. शांताराम यांच्या झुंज या चित्रपटात तिने मुख्य नायिकेची भूमिका साकारली. अरे संसार संसार या चित्रपटातील भूमिकेसाठी रंजनाला राज्यसरकारचा १९८० सालचा  'उत्कृष्ट अभिनेत्री' पुरस्कार मिळाला. सन १९८३ साली हाच पुरस्कार तिला गुपचुप गुपचुप या चित्रपटासाठी मिळाला. सुशीला, गोंधळात गोंधळ, मुंबईचा फौजदार, जखमी वाघीण, भुजंग, एक डाव भुताचा, चानी हे तिचे आणखी काही उल्लेखनीय चित्रपट होत.

इ.स. १९८७ साली तिला झालेल्या अपघातामुळे तिची चित्रपट कारकीर्द अकाली संपुष्टात आली. 'फक्त एकदाच' या मराठी नाटकातून तिने मराठी रंगभूमीवर पदार्पण केले. इ.स. २००० साली, मुंबई येथे हृदय बंद पडून तिचा मृत्यू झाला.

प्रमुख चित्रपट
 अरे संसार संसार
 बिन कामाचा नवरा
 खिचडी
 असला नवरा नको ग बाई
 मुंबईचा फौजदार 
 झुंज
 एक डाव भुताचा
 चंदनाची चोळी अंग अंग जाळी
 जखमी वाघीण
 भुजंग
 केला इशारा जाता जाता
 गुप चूप गुप चूप 
 गोंधळात गोंधळ
 सुशीला 
 चानी
 भालू 
 बहुरूपी
 सासू वरचढ जावई
 सावित्री
 लक्ष्मी 
 लक्ष्मीची पाऊले 
 इये मराठीचे नागरी 
 सगे सोयरे

संदर्भ

बाह्य दुवे 
 

मराठी नाट्यअभिनेते
मराठी चित्रपट अभिनेत्री
इ.स. १९५५ मधील जन्म
इ.स. २००० मधील मृत्यू
स्त्री चरित्रलेख